Arkivji .td_uid_2_61044b4ce917a_rand.td-a-rec-img{text-align:left}.td_uid_2_61044b4ce917a_rand.td-a-rec-img img{margin:0 auto 0 0} Il-Partit Nazzjonalista fi stqarrija qal li huwa se jkun qiegħed jikkunsidra l-għażliet kollha, inkluża azzjoni legali, biex jipprevjeni li l-PBS jkun maħtuf iżjed mill-Gvern Laburista. Il-PN qal dan b'reazzjoni għad-deċiżjoni li l-PBS ineħħi l-aħbarijiet u l-programmi t'affarijiet kurrenti minn fuq l-istazzjoni prinċipali, TVM. Ġie spjegat li l-aħbarijiet u programmi t'affarijiet kurrenti se jibdew jixxandru fuq TVM2, li se jkun msemmi TVM News. Il-Partit Nazzjonalista saħaq li huwa li qatt ma kien ikkonsultat fuq din il-kwistjoni u jinsab imħasseb dwar dan minħabba li huwa m'għandux fiduċja li t-tmexxija tal-PBS qiegħda taġixxi b'mod ġust u awtonomu. L-istqarrija kompliet li TVM instab ripetutament ħati talli naqas milli jonora l-obbligi ta' imparzjalità tiegħu. Fakkar li l-Ministru Carmelo Abela ma rriżenjax wara inkjesta li kkundannatu, u żiedu li jidher li għandu l-intenzjoni li jkompli jnaqqar istituzzjoni oħra, waqt li jiżgura iżjed impunità. Il-PN kompla li minn meta Robert Abela sar Prim Ministru, TVM qaċċat l-iżjed programm popolari li kellu – Xarabank – mingħajr ebda spjegazzjoni. Qal ukoll li diversi ġurnalisti telqu mill-istazzjon nazzjonali għax ma setgħux jaħdmu liberament. Fakkar ukoll li l-uffiċjali tal-Partit Laburista jingħataw ħin tax-xandir spoporzjonat fost l-aħbarijiet u l-programmi ta' divertiment u dan għamilha iktar diffiċli għall-Oppożizzjoni li tiġi rrappurtata fuq l-istazzjon nazzjonali, anke meta l-istess stazzjon ġie ordnat jagħmel dan mill-Awtorità tax-Xandir. .td_uid_3_61044b4ce942e_rand.td-a-rec-img{text-align:left}.td_uid_3_61044b4ce942e_rand.td-a-rec-img img{margin:0 auto 0 0}